《骤雨》
金朝·李献甫

龙战云鏖拥日囚，鞭驱雷电走蛟虬。望中雨脚横天落，触处湍蛟卷地流。

梁苑楼台失炎暑，汉家城阙动高秋。若为借得天瓢去，倒泻明河净九州。

作者简介：（1195—1234）河中人，字钦用。李献能从弟。博通书传，尤精《左传》及地理。宣宗兴定五年进士，辟行台令史。哀宗时，为书表官从冯延登使夏议和有功，授庆阳总帅府经历官。以功迁镇南军节度使。蔡州陷，死之。有《天倪集》。